七年（1147年）四月，诏以武泰军节度使提举江州太平观。参知政事魏良臣上言，高宗知其家贫，诏给真禄，赐荆湖南路田百顷，官给牛种。刘锜镇荆南凡六年，军民安之。魏良臣言刘锜名将，不当久闲。二十五年（1155年）十二月，知潭州兼荆湖南路安抚使。二十七年，加太尉，复帅荆南府。江陵县东有黄潭，建炎间，有司决水入江以御盗，由是夏秋涨溢，荆、衡间皆被水患。刘锜始命塞之，斥膏腴田数千亩，流民自占者几千户。诏刘锜遇大礼许奏文资，仍以其侄汜为江南东路兵马副都监。三十年（1160年）五月，置荆南府驻扎御前诸军都统制，兼领之。